2020. szeptember 25-én, pénteken

este 8 órakor a Díszteremben

Legeza Örs

fizikus (MTA-Wigner Fizikai Kutatóközpont)

tart előadást

Jövőnk a kvantumfizika „árnyékában”

címmel.

A világról alkotott képünk megfigyeléseinken alapszik. Az, hogy valamiről nem tudunk, nem jelenti azt, hogy nem is létezik. Az egyre kisebb méretskálákon megvalósuló fizikai folyamatok vizsgálatával újabb és újabb ismeretre teszünk szert. Még el sem tudjuk képzelni, milyen változásokat hoz majd életünkben a kvantumtechnológia. Világképünk így folyamatosan változik, de vajon a tudomány és hit kizárják-e egymást vagy éppen erősítik? Ilyen és hasonló kérdéseket is érintve nyújt betekintést az előadás a kvantumos világ rejtelmeibe. Habár a matematikai háttér lehet rémisztő, az előadás mégis megpróbálja képi nyelven bemutatni az utóbbi húsz év áttöréseit e területen.

Az előadó pár éve a rangos Humboldt-ösztöndíjban részesült, az MTA doktora.

A 9-12. évf. személyesen, a 7-8. évf. az osztálytermében streamelve követheti az előadást. Kérdéseket élőben és mobilon is lehet majd feltenni.

**Minden érdeklődőt szeretettel hívunk és várunk!**